Melodia a fost publicată pe Youtube în urmă cu patru zile, însă reprezentanţii Federaţiei Asociaţiilor de Români din Europa (FADERE) susţin că ea deja a reuşit să trezească atât indignarea comunităţii românilor din Spania, cât şi simpatia grupurilor extremiste, xenofobe şi rasiste, scrie mediafax.ro.

"Melodia, postată sub genericul Parodia de Torbe, pe lângă alte jigniri, induce ideea că grupul românilor din Spania ar fi format din prostituate şi hoţi de portofele", arată FADERE, într-un comunicat remis MEDIAFAX.

Reprezentanţii Youtube au reacţionat, la solicitarea MEDIAFAX, şi au declarat că în condiţiile în care un video raportat încalcă regulile comunităţii YouTube, el va fi eliminat de pe acest site.